Ugostiteljsko-turistička škola Osijek raspisuje

*NATJEČAJ za 3 pratitelja učenika za mobilnost u mjesto Bray, Irska u sklopu odobrenog Erasmus+ projekta „Erasmusom do novih spoznaja“, broj projekta 2023-1-HR01-KA122-VET-000142997, OID: E10101067*

Odabrani pratitelji s ukupno 25 učenika posjetit će Bray, Irska u kojemu će učenici obavljati stručnu praksu od 16.03.2024. do 31.03.2024.

Prijavitelji mogu biti nastavnici i/ili stručni suradnici iz Ugostiteljsko-turističke škole Osijek i odgojno-obrazovni radnici Doma učenika Ugostiteljsko-turističke škole Osijek.

Za prijavu su potrebni sljedeći dokumenti:

* narativni životopis u kojemu ćete opisati iskustva organiziranja i provođenja ekskurzija, sudjelovanja i provođenja nacionalnih i međunarodnih projekata, sudjelovanje u provedbi suradnje s međunarodnim školama
* dokaz o sudjelovanju i/ili koordiniranju gore opisanih aktivnosti
* poznavanje stranog jezika (engleski jezik)
* plan diseminacije projekta

ROK ZA PRIJAVU: **28.08.2023. do 5.9.2023**.

POSTUPAK PRIJAVE: prijavni obrazac s popratnom dokumentacijom dostaviti na mail adresu ravnatelja škole andrej.kristek@skole.hr

Ravnatelj će imenovati Povjerenstvo za odabir pratitelja, a članovi Povjerenstva ne prijavljuju se na natječaj.

U razmatranje se uzima samo pravovremeno dostavljena i potpuna dokumentacija.

OBJAVA REZULTATA: **8.9.2023.** na službenim stranicama Škole

ŽALBENI ROK**: 11.9.2023. do 20.9.2023.**

OBJAVA KONAČNE LISTE: **22.9.2023.**

KRITERIJI ODABIRA:

* aktivno poznavanje engleskoga jezika u govoru i pismu
* iskustvo organiziranja i provođenja višednevnih učeničkih ekskurzija
* organiziranje i provođenje projekata na međunarodnoj razini
* IKT vještine

Kriteriji odabira nisu navedeni prema važnosti.

Ukoliko više nastavnika ostvari jednak broj bodova, prednost se daje nastavniku s višom razinom poznavanja jezika i bolje obrazloženom planu diseminacije.

OBVEZE ODABRANIH PRATITELJA:

Sastanak s učenicima na dnevnoj bazi, obilaženje učenika na praksi i razgovor s mentorima, pomoć učenicima pri vođenju dnevnika prakse, diseminacija na i nakon mobilnosti, suradnja s predstavnicima Martello Training Ltd. na dnevnoj bazi, rješavanje svih nastalih problema na mobilnosti (mijenjanje tvrtke u kojoj učenik obavlja praksu, zdravstveni problem, izgubljena prtljaga, izgubljeni dokumenti, svi mogući problemi nastali na putu neovisno o načinu putovanja), pratnja učenicima na svim izletima i kulturološkim razgledavanjima.

Nakon odabira, nastavnici sklapaju sa Školom sporazum i preuzimaju na sebe odgovornost da će ispuniti svoj dio obveza, u protivnom Školi su dužni vratiti sredstva utrošena na mobilnost.

POSTUPAK ŽALBE:

Ukoliko smatrate da vaša dokumentacija nije razmatrana u skladu s raspisanim Natječajem, žalbu u pisanom obliku potrebno je u žalbenom roku navedenom u tekstu Natječaja dostaviti ravnatelju škole. Povjerenstvo će razmotriti žalbu i u pisanom obliku obavijestiti podnositelja žalbe.

Ravnatelj:

dr. sc. *Andrej Kristek*